આગામી 24 ઓક્ટોબરથી શરૂ થનાર પ્રાથમિક શાળાની પરીક્ષાઓમાં રાજય સરકાર દ્રારા ઉત્તરવહિઓનુ મૂલ્યાંકન અન્ય શાળા શિક્ષકો કરશે તેવો પરીપત્ર શિક્ષણ નિયામક દ્રારા જારી કરાતાં સમગ્ર રાજ્યના શિક્ષકોમાં પ્રચંડ વિરોધ ઉભો થયો હતો ઠેર ઠેર શિક્ષક સંઘોએ અન્ય શાળામાં સુપરવિઝન અને ઉત્તરવહીનાં મૂલ્યાંકનને લઇ રાજ્યનાં શિક્ષણ વિભાગમાં રજૂઆતો કરી હતી.અંતે શિક્ષકોની રજૂઆતને પગલે અંતે રાજય સરકાર શિક્ષકોની માંગ સામે ઝુકી હતી અને શિક્ષક સંઘના હોદ્દેદારો સાથે બેઠક યોજી મહત્વનો નિર્ણય લેવામાં આવ્યો હતો.